2.  ลักษณะการประกอบธุรกิจ

    1.  ประวัติความเป็นมา

บริษัท สมิติเวช จำกัด (มหาชน) ก่อตั้งโดยกลุ่มนักธุรกิจและกลุ่มแพทย์ จดทะเบียนเป็น
บริษัทจำกัด ในนามของ “บริษัท สุขุมวิทเวชกิจ จำกัด” เมื่อวันที่ 28 ธันวาคม 2519
มีทุนจดทะเบียน 20 ล้านบาท และมีสำนักงานใหญ่ตั้งอยู่ที่ 133 สุขุมวิท 49 (ซอยกลาง)
แขวงคลองตันเหนือ เขตวัฒนา กรุงเทพฯ 10110 บริษัทฯ ได้ก่อสร้าง “โรงพยาบาลสมิติเวช”
และเปิดให้บริการเมื่อเดือนมิถุนายน 2522
ได้รับการไว้วางใจจากผู้มาใช้บริการทั้งในประเทศและต่างประเทศเป็นจำนวนมากตลอดมา บริษัทฯ
ขยายกิจการต่อเนื่อง
ได้ก่อสร้างอาคารและจัดหาเครื่องมือและอุปกรณ์การแพทย์เพิ่มเติมมาเป็นลำดับ

บริษัทฯ นำหลักทรัพย์ของบริษัทฯ เข้าจดทะเบียนในตลาดหลักทรัพย์แห่งประเทศไทยเมื่อปี 2532
ต่อมาเมื่อ 11 พฤษภาคม 2535 ได้เปลี่ยนชื่อเป็น บริษัท สมิติเวช จำกัด
และแปรสภาพเป็นบริษัทมหาชน เมื่อ 25 มกราคม 2536

ในปี 2536 บริษัทฯ ได้ดำเนินการก่อสร้างโรงพยาบาลแห่งที่สอง ชื่อ “โรงพยาบาลสมิติเวช
ศรีนครินทร์” และเปิดบริการเมื่อเดือนพฤศจิกายน 2540

บริษัทฯ มีการเปลี่ยนแปลงผู้ถือหุ้นรายใหญ่และฝ่ายบริหารในปี 2543
และได้พัฒนาการดำเนินงานของบริษัทฯ โดยมุ่งเน้นการเพิ่มประสิทธิภาพธุรกิจหลักของบริษัท (Core
Business) เสริมสร้างจุดเด่น พัฒนาการบริการใหม่ (New Products)
รวมทั้งการปรับปรุงระบบการบริหารจัดการและระบบงาน Back Offices ต่างๆ
ตลอดจนให้การฝึกอบรมและพัฒนาบุคลากรเพื่อให้สามารถให้บริการแก่ผู้มาใช้บริการอย่างมีคุณภาพ
และเมื่อวันที่ 18 พฤษภาคม 2543 บริษัทฯ พร้อมด้วยโรงพยาบาลสมิติเวช สุขุมวิท และ
โรงพยาบาลสมิติเวช ศรีนครินทร์ ได้รับการรับรองมาตรฐานระบบ ISO 9002 จากบริษัท Bureau
Veritus (Thailand) ด้วย

ในส่วนของโครงสร้างเงินทุน บริษัทฯ ดำเนินการเพิ่มทุนมาเป็นลำดับ
เพื่อนำมาขยายกิจการของบริษัทฯ ล่าสุดที่ประชุมวิสามัญผู้ถือหุ้น ครั้งที่ 1 ประจำปี 2544 เมื่อวันที่
27 พฤศจิกายน 2544 ได้มีมติให้บริษัทฯ ดำเนินการเพิ่มทุนจากเดิม 600 ล้านบาท
โดยออกหุ้นสามัญเพิ่มทุน 40 ล้านหุ้น มูลค่าที่ตราไว้
หุ้นละ 10 บาท รวม 400 ล้านบาท โดยจำหน่ายในราคาหุ้นละ 8 บาท ทำให้บริษัทฯ
มีทุนจดทะเบียนทั้งสิ้น 1,000 ล้านบาท ซึ่งบริษัทฯ ได้จดทะเบียนเพิ่มทุนชำระแล้วเมื่อวันที่ 3
มกราคม 2545

2.  การประกอบธุรกิจในภาพรวม

บริษัท สมิติเวช จำกัด (มหาชน) ประกอบธุรกิจให้บริการด้านการรักษาพยาบาล
เป็นโรงพยาบาลเอกชน ให้บริการแก่ประชาชนทั่วไปภายใต้ชื่อ โรงพยาบาลสมิติเวช สุขุมวิท
และโรงพยาบาลสมิติเวช ศรีนครินทร์ มีคณะแพทย์ผู้เชี่ยวชาญครบทุกสาขา
พร้อมทั้งอุปกรณ์การแพทย์และการวินิจฉัยโรคที่ทันสมัยครบวงจร
เปิดให้บริการแก่ผู้ป่วยนอกและผู้ป่วยในตลอด 24 ชั่วโมง

3.  การลงทุนในบริษัทร่วม

(1) บริษัท รวมแพทย์ ศรีราชา จำกัด

ที่ตั้งสำนักงาน : 8 ซอยแหลมเกตุ ถนนเจิมจอมพล
ต.ศรีราชา อ.ศรีราชา จ.ชลบุรี 20110

โทรศัพท์ : 0-3832-4100, 0-3832-4111

โทรสาร : 0-3832-4963

ประกอบกิจการ : โรงพยาบาลเอกชนขนาด 100 เตียง

ทุนจดทะเบียนหุ้นสามัญ : ณ วันที่ 12 เมษายน 2542 จำนวน 18,751,000 หุ้น

มูลค่าตราหุ้นไว้หุ้นละ 10 บาท รวม 187,510,000 บาท

จำนวนหุ้นที่ถืออยู่ : 5,625,000 หุ้น

คิดเป็นร้อยละ 30 ของทุนจดทะเบียน

(2) บริษัท เอส.ซี.บี.ไบโอเท็ค จำกัด

ที่ตั้งสำนักงาน : อาคารสินธร ทาวเวอร์ 3 ชั้นที่ 27

130-133 ถนนวิทยุ แขวงลุมพินี

เขตปทุมวัน กรุงเทพมหานคร 10330

โทรศัพท์ / โทรสาร : 0-2263-2995

ประกอบกิจการ : วิจัยและพัฒนาผลิตภัณฑ์ยาและวัคซีนสำหรับคนและสัตว์

ทุนจดทะเบียนหุ้นสามัญ : ณ วันที่ 15 พฤศจิกายน 2539 จำนวน 1,500,000 หุ้น

มูลค่าตราหุ้นไว้หุ้นละ 100 บาท รวม 150,000,000 บาท

จำนวนหุ้นที่ถืออยู่ : 300,000 หุ้น

คิดเป็นร้อยละ 20 ของทุนจดทะเบียน

หมายเหตุ : ที่ประชุมใหญ่สามัญผู้ถือหุ้นของบริษัทดังกล่าว ครั้งที่ 9 เมื่อ

วันที่ 15 มีนาคม 2545 ได้มีมติให้บริษัทดังกล่าวเลิกประกอบ

กิจการ และที่ประชุมใหญ่วิสามัญผู้ถือหุ้นครั้งที่ 1/2545 เมื่อ

วันที่ 2 เมษายน 2545 ได้มีมติยืนยันมติของที่ประชุมใหญ่

สามัญ ครั้งที่ 9 ให้เป็นมติพิเศษตามกฎหมาย ให้บริษัทดัง

กล่าวเลิกประกอบกิจการ และยื่นขอชำระบัญชีตามระเบียบ

ของทางราชการต่อไป

4.  โครงสร้างรายได้

โครงสร้างรายได้ของบริษัท 3 ปีที่ผ่านมา

สำหรับแต่ละปีสิ้นสุด ณ วันที่ 31 ธันวาคม 2545 2544 และ 2543

  หน่วย:ล้านบาท

+-------------------------------+------+-----+-----+-----+-----+-----+
| ผลิตภัณฑ์ / บริการ                | 2545 | %   | 2   | %   | 2   | %   |
|                               |      |     | 544 |     | 543 |     |
|                               | ร    |     |     |     |     |     |
|                               | ายได้ |     | รา  |     | รา  |     |
|                               |      |     | ยได้ |     | ยได้ |     |
+-------------------------------+------+-----+-----+-----+-----+-----+
| ค่าบริการคนไข้                   | 1,5  | 9   | 1   | 9   | 1   | 9   |
|                               | 09.9 | 3.7 | ,29 | 6.5 | ,12 | 6.7 |
| ค่าอาหารและเครื่องดื่ม             |      |     | 2.0 |     | 7.0 |     |
|                               | 29.7 | 1.8 |     | 2.0 |     | 2.5 |
| กำไร (ขาดทุน) จากอัตราแลกเปลี่ยน  |      |     | 2   |     | 2   |     |
|                               | -    | -   | 7.0 | -   | 9.0 | -   |
| ส่วนได้เสียในผลกำไร (ขาดทุน)      |      |     |     |     |     |     |
| ของบริษัทร่วม                    | 25.2 | 1.6 | -   | -   | -   | -   |
|                               |      |     |     |     |     |     |
| กำไรจากการจำหน่ายทรัพย์สิน        | 14.6 | 0.9 | -   | -   | -   | -   |
|                               |      |     |     |     |     |     |
| รายได้ค่าเช่า                    | 2.5  | 0.1 | -   | 0.3 | -   | 0.2 |
|                               |      |     |     |     |     |     |
| ดอกเบี้ยรับ                      | 3.1  | 0.2 | 3.6 | 0.2 | 3.0 | 0.1 |
|                               |      |     |     |     |     |     |
| รายได้อื่น                       | 27.0 | 1.7 | 1.9 | 1.0 | 0.3 | 0.5 |
|                               |      |     |     |     |     |     |
|                               |      |     | 1   |     | 6.0 |     |
|                               |      |     | 3.9 |     |     |     |
+-------------------------------+------+-----+-----+-----+-----+-----+

หมายเหตุ : บริษัทฯ มีส่วนแบ่งกำไรตามวิธีส่วนได้เสียของบริษัทร่วม คือ บริษัท รวมแพทย์ศรีราชา
จำกัด ซึ่งถือหุ้น 30% เป็นจำนวน 25.2 ล้านบาท ส่วนบริษัท เอส.ซี.บี.ไบโอเท็ค จำกัด
ซึ่งบริษัทถือหุ้น 20% ได้มีการเลิกกิจการและคืนเงินลงทุนเป็นเงินสด จำนวน 4.26 ล้านบาท
และคืนมาเป็นใบหุ้นของบริษัท สยามเมดิแคร์ จำกัด จำนวน 1,400 หุ้น ราคาที่ตราไว้หุ้นละ
1,000 บาท แต่ราคาตลาด ณ วันสิ้นงวดบัญชี หุ้นละ 600 บาท คิดเป็นเงิน 840,000 บาท
รวมเป็นเงินคืนทุนจำนวน 5.1 ล้านบาท ซึ่งบริษัทฯ
ได้บันทึกรายได้จากการคืนทุนดังกล่าวไว้ในรายการรายได้อื่นแล้ว

2.5 เป้าหมายการดำเนินธุรกิจ

(1) ทิศทางนโยบาย

บริษัท สมิติเวช จำกัด (มหาชน) ได้กำหนดทิศทางนโยบายการดำเนินกิจการของบริษัทฯ ดังนี้

วิสัยทัศน์ (VISION)

บริษัทฯ
มุ่งมั่นที่จะเป็นผู้นำของโรงพยาบาลระดับแนวหน้าของประเทศไทยที่ให้บริการทางการแพทย์ที่ครบวงจรด้วยเทคโนโลยีที่ทันสมัย
มีระบบการบริหารจัดการที่มีประสิทธิภาพ โดยมีการพัฒนาคุณภาพอย่างต่อเนื่อง
ด้วยบุคลากรที่มีความรู้ความสามารถและจริยธรรม
เพื่อเป็นที่ยอมรับและเกิดความพึงพอใจสูงสุดของผู้มารับบริการ แพทย์ บุคลากร ผู้ถือหุ้น และชุมชน

พันธกิจ (MISSION)

เพื่อให้บรรลุถึง VISION ที่ได้ตั้งไว้ บริษัทฯ มีนโยบายและแนวทางปฏิบัติดังนี้

-   ให้โรงพยาบาลมีบริการทางการแพทย์ที่มีประสิทธิภาพและมาตรฐานระดับสากลแบบครบวงจร
    ในสาขาที่กำหนด

-   ให้บริการที่มีคุณภาพสูงด้วยราคาที่เหมาะสม เพื่อความพึงพอใจสูงสุดของผู้มารับบริการ

-   เป็นศูนย์รวมในการให้บริการทางการแพทย์ที่มีประสิทธิภาพสูง
    ด้วยเทคโนโลยีที่ทันสมัยและมีจริยธรรมเพื่อสนองตอบต่อความต้องการของชุมชนในทุกระดับกลุ่มที่กำหนด
    ทั้งในประเทศและต่างประเทศ

-   มีการพัฒนาบุคลากรอย่างต่อเนื่องในทุกสาขา
    เพื่อคงไว้ซึ่งบริการที่มีคุณภาพและบุคลากรที่มีประสิทธิภาพ

คุณค่า (VALUE)

บริษัทฯ ได้กำหนดคุณค่าในการดำเนินกิจการของบริษัทฯ สู่วิสัยทัศน์และพันธกิจดังนี้

-   เพื่อคุณค่าของการดำเนินชีวิตด้วยสุขภาพที่ดีของผู้มารับบริการ โดยโรงพยาบาลให้การ
    ดูแลสุขภาพอนามัยทั้งทางร่างกายและจิตใจ

-   เคารพ ให้เกียรติ และรักษาความลับของผู้มาใช้บริการ โดยคำนึงถึงสิทธิประโยชน์ของ
    ผู้มาใช้บริการเป็นสำคัญ

-   ตระหนักถึงความสำคัญและยอมรับในบุคลากรทางการแพทย์ทุกสาขา
    รวมทั้งให้การสนับสนุนในการทำแผนปฏิบัติงานเพื่อการพัฒนาคุณภาพบริการทางการแพทย์อย่างต่อเนื่อง
    เพื่อให้บรรลุตามวัตถุประสงค์ขององค์กร

-   ศึกษาความต้องการของชุมชน
    ทั้งทางด้านการรักษาพยาบาลและสุขภาพอนามัยอันเกี่ยวข้องกับเทคโนโลยี
    และแหล่งที่มาของการให้บริการสาธารณสุข
    โดยนำมากำหนดวางแผนเพื่อให้บริการที่สอดคล้องต่อความต้องการของชุมชน

-   บริษัทฯ ตระหนักถึงหน้าที่ความรับผิดชอบในการจัดให้มีบริการ
    ทั้งทางด้านการรักษาและดูแลสุขภาพที่ดีที่สุด
    โดยการเสนอคุณค่าบริการด้วยบุคลากรที่มีคุณภาพและประสิทธิภาพสูง

(2) เป้าหมายในการดำเนินงานระยะ 3 ปี (2544-2546)

-   พัฒนารูปแบบการให้บริการรักษาพยาบาลใหม่ (New Products) อย่างต่อเนื่อง
    โดยได้ดำเนินการแล้ว ได้แก่

-   ศูนย์มะเร็ง

-   ศูนย์กุมารเวช ซึ่งได้เปิดบริการศูนย์บำบัดรักษาโรคเฉพาะทางแก่ผู้ป่วยเด็กแล้ว ได้แก่

-   ศูนย์เด็กพิเศษ

-   ศูนย์การเจริญเติบโต ต่อมไร้ท่อ และเบาหวานในเด็ก

-   ศูนย์คุมน้ำหนักเพื่อสุขภาพ

-   ศูนย์ปัญหาการเรียน

-   สถาบันหัวใจ

-   คลินิกทันตกรรม

-   สถาบันโรคตับ

-   พัฒนารูปแบบการให้บริการอื่น เพื่อเพิ่มรายได้อื่นๆ (Non Patient Revenue)

-   พัฒนาด้านคุณภาพการรักษาพยาบาล และการบริการทุกด้านให้ได้ตามมาตรฐานสากล
    โดยได้รับการรับรองมาตรฐาน ISO 9002 แล้วในปี 2544 และ พัฒนาอย่างต่อเนื่อง
    เพื่อขอรับรองตามมาตรฐานของสถาบันพัฒนาและรับรองคุณภาพโรงพยาบาล (พรพ.) ในปี
    2546

-   ขยายเวลาให้บริการคลินิกผู้ป่วยนอก จากเดิมเวลา 8.00 น.–20.00 น. เป็น
    8.00–22.00 น. โดยเริ่มตั้งแต่ปี 2544

-   ปรับโครงสร้างองค์กรใหม่ เพื่อให้สอดคล้องและเหมาะสมกับแผนการดำเนินงาน
    รวมทั้งให้เกิดความคล่องตัวในการปฏิบัติงาน ซึ่งจะดำเนินการภายในปี 2546

-   ขยายฐานผู้มาใช้บริการรายใหม่ และรักษาฐานลูกค้าเดิมไว้ โดยในปี 2546
    จะมุ่งเน้นด้านการตลาดต่างประเทศ

-   ปรับปรุงและซ่อมแซมอาคารและสถานที่ของโรงพยาบาลสมิติเวชสุขุมวิท ให้ทันสมัย
    รวมทั้งปรับเพิ่มพื้นที่ให้บริการอย่างมีประสิทธิภาพ เริ่มตั้งแต่ปี 2544 โดยเฉพาะแผนก
    ผู้ป่วยนอกให้แล้วเสร็จในปี 2546

-   ปรับปรุงพื้นที่ของโรงพยาบาลสมิติเวช ศรีนครินทร์ บริเวณแผนกผู้ป่วยนอก และ
    ตกแต่งห้องพักผู้ป่วยในเพิ่มเติมเพื่อรองรับปริมาณผู้มาใช้บริการที่เพิ่มขึ้น

-   จัดหาอุปกรณ์การแพทย์ และอุปกรณ์สำนักงานที่ทันสมัยมาใช้งานเพิ่มเติม และ
    ทดแทนอุปกรณ์

-   พัฒนาบุคลากรทุกสาขาและทุกระดับอย่างต่อเนื่อง
    โดยจัดการฝึกอบรมและสัมมนาให้ความรู้ทางด้านวิชาชีพ ความรู้ที่เกี่ยวข้องกับการปฏิบัติงาน
    เทคโนโลยีใหม่ และความรู้ทั่วไป รวมทั้งสนับสนุนการพัฒนาทางวิชาการทางการแพทย์
    และพยาบาล ตามโครงการการศึกษาต่อเนื่อง (Continuing Medical Education)

-   ร่วมมือกับโรงพยาบาลพันธมิตรในเครือข่ายเพื่อพัฒนาธุรกิจร่วมกัน

-   สร้างสาธารณประโยชน์ให้แก่สังคมอย่างต่อเนื่อง เช่น การให้การสนับสนุน
    และร่วมมือกับองค์กรการกุศลต่างๆ
    การจัดการประชุมวิชาการให้แก่แพทย์และพยาบาลทั่วประเทศ
    รวมทั้งการจัดการบรรยายให้ความรู้ด้านการแพทย์แก่ประชาชนทั่วไป
    และการจัดหน่วยแพทย์เคลื่อนที่ไปให้การรักษาพยาบาลแก่ชุมชนต่างๆ เป็นต้น